அயோடின் ஓராக்சைடு

அயோடின் ஓராக்சைடு (Iodine monoxide) என்பது IO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின் மற்றும் ஆக்சிசன் தனிமங்கள் சேர்ந்து ஓர் இருமச் சேர்மமாக இது உருவாகிறது. அயோடினின் பல ஆக்சைடு சேர்மங்களில் அயோடின் ஓராக்சைடு ஒர் எளிய ஆக்சைடாகும். ஆக்சிசன் மோனோபுளோரைடு, குளோரின் ஓராக்சைடு மற்றும் புரோமின் ஓராக்சைடு இயங்குறுப்புகள் போன்ற  இயங்குறுப்பாகவும் அயோடின் ஓராக்சைடு செயல்படுகிறது.
தயாரிப்பு
அயோடினும் ஆக்சிசனும் சேர்ந்து அயோடின் ஓராக்சைடு உருவாகிறது:

 I2 + O2 → 2 IO

வேதிப் பண்புகள்
அயோடின் ஓராக்சைடு நைட்ரிக் ஆக்சைடுடன் வினையில் ஈடுபடுகிறது:

2 IO + 2 NO → I2 + 2 NO2

வளிமண்டலம்
வளிமண்டலத்தில் அயோடோமெத்தேன் போன்ற சேர்மங்களில் இருந்து கிடைக்கும் அயோடின் அணுக்கள் ஓசோனுடன் வினைபுரிந்து அயோடின் ஓராக்சைடு இயங்குறுப்பை உருவாக்குகின்றன:

I2 + 2 O3 → 2 IO + 2 O2

மேற்கோள்கள்

பகுப்பு:அயோடின் சேர்மங்கள்
பகுப்பு:ஆக்சைடுகள்
பகுப்பு:ஈரணு மூலக்கூறுகள்